Foto: «Paxtakor» Toshkentning «Paxtakor» klubi bosh murabbiyi sifatida ish boshlayotgan Shota Arveladze klub tarixida gruziyalik birinchi va chet ellik sakkizinchi murabbiyga aylandi. Bu haqda toshkentliklar jamoasi rasmiy sayti xabar tarqatdi. Bungacha «Paxtakor»da Hans Ferel (Niderlandiya), Uberaja Vega da Silva (Braziliya), Sergey Butenko (Rossiya), Tachmurod Agamurodov (Turkmaniston), Valeriy Nepomnyashiy (Rossiya), Miodrag Radulovich (Chernogoriya) va Deyan Jurjyevich (Serbiya) faoliyat ko‘rsatishgandi. Natijada Shota Arveladze «Paxtakor»ni boshqaradigan gruziyalik birinchi, umuman sakkizinchi xorijlik mutaxassisga aylandi.